Santana je tretji studijski album ameriške latin rock skupine Santana. Ker je to drugi album skupine z istim imenom, se zanj pogosto uporablja ime Santana III. Album je prav tako znan kot Man with an Outstretched Hand (človek z iztegnjeno roko). To je prav tako tretji in zadnji album zasedbe, ki je igrala na Woodstocku, po mnenju številnih pa je "Santana III" komercialni in glasbeni vrh skupine. Na njem lahko slišimo mešanico eksperimentalnega jazza in latin rocka. Z albuma sta izšla dva singla, »Everybody's Everything« (kitarski solo je izvedel Neal Schon), ki je decembra 1971 dosegel 12. mesto lestvice in »No One to Depend On« (kitarski solo je izvedel Schon). "Santana III" je prvi album skupine, pri katerem je sodeloval kitarist Neal Schon.